කැරලිකාර කණ්ඩායමේ නායකයා වූ බොම්බඩියර් වතුමුල්ලගේ ග්‍රේෂන් හර්බට් ප්‍රනාන්දු උපන්නේ සිංහල බෞද්ධ දෙමාපියන්ට දාව ය. ඔහුගේ පියා ලංකා ටෙලිග්‍රාෆ් කාර්යාලයේ අධිකාරිවරයා විය. ගල්කිස්ස ශාන්ත තෝමස් විද්‍යාලයෙන් අධ්‍යාපනය ලැබූ ප්‍රනාන්දු පසුව රෝමානු කතෝලික ආගම වැළඳගත්තේය. ලංකා සමසමාජ පක්ෂය ඒ වන විට බ්‍රිතාන්‍ය අධිරාජ්‍යවාදීන්ට එරෙහිව දේශප්‍රේමී අදහස් ප්‍රචාරය කරමින් සිටි අතර තරුණ ග්‍රේෂන් ප්‍රනාන්දුගේ සිත නිරායාසයෙන්ම සම සමාජ අදහස් තුළට නැඹුරු විය. එහෙත් ඔහු කිසිදා සම සමාජ පක්ෂයට බැඳුණේ නැත. දෙවැනි ලෝක යුද්ධයේ බ්‍රිතාන්‍ය සේනාංකයකට බැඳී පළමුව සීෂෙල්ස් දූපත්වලට යනවිට ද ලක්දිව බ්‍රිතාන්‍යයන්ගෙන් නිදහස් කරගත යුතුය යන තමන්ගේම අදහස්වල ඔහු ගැලී සිටියේය. දෙවනුව ඔහු දෛවෝපගත ඉරණම සඳහා කොකෝස් දිවයිනේ සේවයට යන විට නිදහස් අදහස් වැඩි වී මිස අඩුවී තිබුණේ නැත
දෙවන ලෝක යුද්ධ සමයේ බ්‍රිතාන්‍යය සේනාංකයට බැදී පළමුව ගියේ කුමන දූපත් වලටද?
සීෂෙල්ස් දූපත්වලට